CELEX: 32010R0703
Language: sk
Date: 2010-08-04 00:00:00
Title: Nariadenie Komisie (EÚ) č. 703/2010 zo 4. augusta 2010 , ktorým sa mení a dopĺňa nariadenie (ES) č. 828/2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd

5.8.2010   
            
            
               SK
            
            
               Úradný vestník Európskej únie
            
            
               L 203/14
            
         NARIADENIE KOMISIE (EÚ) č. 703/2010
   zo 4. augusta 2010,
   ktorým sa mení a dopĺňa nariadenie (ES) č. 828/2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1528/2007 z 20. decembra 2007, ktorým sa uplatňujú opatrenia na výrobky s pôvodom v určitých štátoch, ktoré sú súčasťou skupiny afrických, karibských a tichomorských (AKT) štátov, stanovené v dohodách, ktorými sa uzatvárajú alebo ktoré vedú k uzatvoreniu dohôd o hospodárskom partnerstve (1), a najmä na jeho článok 9 ods. 5,
   so zreteľom na nariadenie Rady (ES) č. 732/2008 z 22. júla 2008, ktorým sa uplatňuje systém všeobecných colných preferencií na obdobie od 1. januára 2009 do 31. decembra 2011 a ktorým sa menia a dopĺňajú nariadenia (ES) č. 552/97, (ES) č. 1933/2006 a nariadenia Komisie (ES) č. 1100/2006 a (ES) č. 964/2007 (2), a najmä na jeho článok 11 ods. 7,
   keďže:
   
               (1)
            
            
               Podľa článku 1 ods. 4 nariadenia Komisie (ES) č. 828/2009 z 10. septembra 2009, ktorým sa na hospodárske roky 2009/2010 až 2014/2015 ustanovujú podrobné uplatňovacie pravidlá na dovoz a rafináciu výrobkov z cukru položky colného sadzobníka 1701 v rámci preferenčných dohôd (3), sa krajina uvedená v prílohe I k nariadeniu (ES) č. 1528/2007 alebo v prílohe I k nariadeniu (ES) č. 732/2008 môže doplniť do prílohy I k nariadeniu (ES) č. 828/2009. Podľa článku 11 ods. 1 nariadenia (ES) č. 732/2008 sa však môžu doplniť len najmenej rozvinuté krajiny uvedené v prílohe I k uvedenému nariadeniu.
            
         
               (2)
            
            
               Burkina Faso patrí medzi najmenej rozvinuté krajiny uvedené v prílohe I k nariadeniu (ES) č. 732/2008 a požiadala Komisiu o uvedenie v prílohe I k nariadeniu (ES) č. 828/2009. Burkina Faso vyrába cukor, a teda predstavuje možného vývozcu do Európskej únie.
            
         
               (3)
            
            
               V článku 11 ods. 2 nariadenia (ES) č. 828/2009 sa stanovujú sankcie v prípade rafinácie dovezeného cukru neurčeného na rafináciu. Tieto sankcie by sa však nemali uplatňovať, ak členské štáty schvália opodstatnené a výnimočné technické dôvody.
            
         
               (4)
            
            
               Nariadenie (ES) č. 828/2009 by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,
            
         PRIJALA TOTO NARIADENIE:
   Článok 1
   Nariadenie (ES) č. 828/2009 sa mení a dopĺňa takto:
   
               1.
            
            
               V článku 1 sa odsek 4 nahrádza takto:
               „4.   Krajina uvedená v prílohe I k nariadeniu (ES) č. 1528/2007 alebo uvedená ako najmenej rozvinutá krajina v prílohe I k nariadeniu (ES) č. 732/2008 sa na vlastnú žiadosť doplní do prílohy I k tomuto nariadeniu.“
            
         
               2.
            
            
               V článku 9 ods. 4 sa dopĺňa druhý pododsek:
               „Členské štáty oznámia Komisii pred 1. marcom množstvá cukru, ktoré sa za predchádzajúci hospodársky rok skutočne doviezli, pričom sa tieto množstvá rozdelia podľa referenčného čísla a krajiny pôvodu a vyjadria sa v kilogramoch ako ekvivalent bieleho cukru.“
            
         
               3.
            
            
               V článku 11 ods. 2 sa druhý pododsek nahrádza takto:
               „Výrobcovia uhradia do 1. júna nasledujúceho po príslušnom hospodárskom roku sumu vo výške 500 EUR za tonu za množstvá cukru uvedené v písmene c) prvého pododseku, v ktorých prípade nemôžu predložiť dôkaz prijateľný pre členský štát o tom, že sa rafinovali z opodstatnených a výnimočných technických dôvodov.“
            
         
               4.
            
            
               Časť I prílohy I k nariadeniu (ES) č. 828/2009 sa nahrádza prílohou k tomuto nariadeniu.
            
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 4. augusta 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 348, 31.12.2007, s. 1.
   
      (2)  Ú. v. EÚ L 211, 6.8.2008, s. 1.
   
      (3)  Ú. v. EÚ L 240, 11.9.2009, s. 14.
   
      PRÍLOHA
      
         „Časť I:   Najmenej rozvinuté krajiny (LDC)
         
         
                     Označenie skupiny
                  
                  
                     Tretia krajina
                  
                  
                     Referenčné číslo
                  
               
                     LDC, ktoré nepatria medzi štáty AKT
                  
                  
                     Bangladéš
                     Kambodža
                     Laos
                     Nepál
                  
                  
                     09.4221
                  
               
                     LDC, ktoré patria medzi štáty AKT
                  
                  
                     Benin
                     Burkina Faso
                     Konžská demokratická republika
                     Etiópia
                     Madagaskar
                     Malawi
                     Mozambik
                     Senegal
                     Sierra Leone
                     Sudán
                     Tanzánia
                     Togo
                     Zambia
                  
                  
                     09.4231“